Julia Perez ( iku penyanyi dangdut, modhèl, aktris dan présènter Indonésia. Dhèwèké kerep katon lan foto seksi, mula diarani "bom seks". Dhèwèké miwiti karire ing Prancis. Perkenalane karo modhel lanang Damien Perez (Yusuf Perez) kang banjur dadi garwane mbuka kasempatan kanggo dhèwèké tampil minangka modhel kalawarta FHM lan Maxim ing Prancis. Kanthi panampilane ing FHM lan Maxim, Jupe éntuk nominasi 100 wong wadon paling seksi versi kalawarta FHM lan Maxim.

Jenenge wiwit musuwur sawisé dhèwèké meranake pirang-pirang sinétron lan filem layar lebar. Ing sasi April 2008, Julia Perez terjun ing donya dangdut. Dhèwèké banjur rilis album perdanae kang irah-irahane Kamasutra. Ing album iku, Jupe awèh kondom kang diselipake ing samak albume. Sanajan Jupe ngandharake alesan penyertaan kondom ing saben albume iku mung kanggo ncegah panyebaran lelara HIV/AIDS sarta mpromosikake safesex lan Keluarga Berencana (KB), nanging akèh pihak kang nganggep tumindake iku wujud tumindak asusila lan panjurung marang budaya seks bébas.Mantri Pemberdayaan Perempuan, Meutia Hatta ngandharake kanthi terang-terangan yèn tumindake Jupe iku bisa diinterpretasikake minangka panjurung seks bébas. Akibat saka panampilane kang seksi sarta album Kamasutra kang bonus kondom, dhèwèké kerep dicekal ing Indonésia, kaya ing Nusa Tenggara Barat, Riau, Palembang, Balikpapan lan Bengkulu.

Karier 
Julia Perez ngawali karire lumantar latihan minangka sekretaris ing perusahaan swasta lan duwé kasempatan nerusaké pendhidhikan ing Walanda. Dhèwèké banjur kenalan karo modhel lanang saka Prancis, Damien Perez (Yusuf Perez). Kenalane karo Damien mbuka kasempatan dhèwèké tampil minangka modhel kalawarta FHM lan Maxim ing Prancis. Kanthi panampilane ing FHM lan Maxim, Jupe éntuk nominasi 100 wong wadon paling seksi versi kalawarta FHM lan Maxim.

Ing taun 2002-2003, Jupe wiwit kaloka ing Indonésia lumantar sinétron Cinta Lokasi, Komedi Nakal, Penjaga Pasisir, Lepas Malam, Maafkan Aku, Rahasia Ilahi, Hidayah, Doa, Mimpi Manis, lan Perempuan Teraniaya.

Persatuan Catur Seluruh Indonésia (PERCASI) ndadèkaké Julia dadi ikone, ditandhani kanthi diluncurake turnamen "Julia Perez Rapid Chess Open Tournament" ing gedhong Piramyd BPG, Senayan, Jakarta, Indonésia ing tanggal 5 Oktober 2006.

Jupe uga main ing pirang-pirang filem layar lebar, kaya ta Susahnya Jadi Perawan, Beranak Dalam Kubur lan The Shaman. Ing filem Beranak dalam Kubur, dhèwèké main dadi setan.

Ing sasi Agustus 2007, Julia Perez dadi pambawa acara bal-balan ing tetandhingan bal-balan antarané Persija lan PSS Sléman ing Stadion Lebak Bulus. Dhèwèké ngaku dadi presenter kanggo nambani rasa kangene marang garwane. Miturute, akèh juru main bal-balan Indonésia kang bagus mula bisa nambani rasa kangene.

Julia Perez wiwit terjun ing donya musik dangdut ing sasi April 2008 lan rilis album perdana kang irah-irahane Kamasutra kang bonus kondom. Sadurungé rilis album, dhèwèké wis nyinaoni dangdut. Julia uga les vokal lan duwé goyang andhalan kang dijenengi "goyang blendher". Dhèwèké uga bisa dadi juara nomer siji kompetisi musik "Selebriti Mendadak Dangdut" kang dianakake ing ANTV.

Taun 2010 diwarnai kanthi muncule kontroversi babagan pencalonan Julia Perez minangka calon wakil bupati Pacitan. Nanging, ing sasi Agustus 2010, Jupe ngaku yèn dhèwèké wis mundur. Nganti akir taun 2010, tepate tanggal 14 Dhésèmber 2010, Jupe dadi tersangka kasus penganiayaan karo pedangdut Dewi Perssik.

Urip Pribadi 
Jupe iku wong wadon keturunan Sunda-Batawi. Dhèwèké nikah karo Damien Perez ing Prancis tanggal 7 Oktober 2002. Sanajan wis suwi nikah karo Damien Perez, kekarone durung dikaruniai anak. Jupe tau keguguran ing taun 2007. Pada beberapa Ing pirang-pirang kasempatan, Jupe carita yèn dhèwèké nunda "momongan" amarga péngin konsèntrasi ing kariere.

Nikahane karo Damien wiwit éntuk cobaan. Ing awal taun 2009, Jupe katon cedhak karo juru main bal saka Argentina kang main ing klub Persiba, Gaston Castaño. Jupe wis wani  dolan bareng Gaston ing awal sasi Maret 2009. Kekarone katon mesra mesra lan intim nalika dolan ing pasisir.

Sawisé pegatan karo Damien Perez, Jupe sempet kena gugatan panggunaan jeneng kulawarga déning pihak Damien Perez kang ngrasa yèn jeneng kulawarga 'Perez' kang dienggo Jupe iku kunci kang gawé Jupe tambah misuwur, mula Damien Perez gugat Jupe, lan Jupe kudu mbayar dhuwut kang cukup akèh. Sawisé Jupe ngrampungaké kasus iku, Jupe kang dadi pemenange, dhèwèké nerusaké karire kaya lumrahé lan uga isih tetep ncetak prèstasi kang anyar, sanajan uripé pancen akèh kontroversi.

Cedhaké karo Gaston Castano uga sansaya apik, mula saiki Jupe statuse dadi pacare juru main Persiba iki lan tetep gayutan apik, sanajan ana isu yèn kulawarga Jupe ora setuju yèn dhèwèké nikah karo Gaston Castano.

Kontroversi 
Julia Perez katon lan pose seksi mula dhèwèké kerep dicekal. Dhèwèké dicekal ing Bengkulu amarga kerep katon seksi. Barengan karo Dewi Persik, Annisa Bahar, Inul Daratista, Uut Permatasari, Trio Macan, Ira Swara dan Nita Thalia, dhèwèké dicekal déning Majelis Ulama Indonesia (MUI) Sumatra Selatan terkait larangan ngatonake artis iku ing Pilkada Sumatra Selatan 2008. Rencana tekané Julia Perez lan Melly Zamri marang Pekanbaru kanggo meriahake dina kemerdekaan Indonésia tanggal 17 Agustus 2008 gagal amarga dicekal déning MUI Pekanbaru.

Albume kang bonus kondom uga ana kontroversi lan dhèwèké dadi dicekal. Namung nembé seminggu dirilis, album Jupe wis dicekal ing Nusa Tenggara Barat lan Balikpapan. Dhewke malahan diusir saka Pelabuhan Tanjung Pérak, Surabaya, amarga bagi-bagekake kondom ing kana. Sanajan dhèwèké carita tujuane kanggo njurung program Keluarga Berencana (KB) lan nglawan AIDS, Mantri Pemberdayaan Perempuan Meutia Hatta ngandharake yèn tumindak iku bisa diinterpretasikake minangka panjurung seks bébas, apa manèh lirik lagu ing album Kamasutra nguwatake dhugaan iku.

Video klip Julia Perez dicekal ing kabèh stasiun TV ing Indonésia. Video klip iku disutradarai déning Khemod saka rumah produksi Cerahati. Nganti saiki Jupe durung bisa ngerteni alesan pancekalan iku, padahal video klip iku wis lulus sensor lan genre komedi.

Ana kabar babagan operasi gedhekake susu kang dilakoni Juoe, nanging Julia Perez mbantah. Rumor iki nyebar amarga ana jeneng Julia Rahmawati minangka pasien ing klinik ing kawasan Mega Mendung, Bogor, kang disinyalir mbuka praktek rekonstruksi susu.

Foto syur Julia Perez uga nyebar ing internet. Nalika koleksi foto-foto syur iku muncul ing koran terbitan kutha krajan, Julia Perez nglaporake menyang Yanmas Polda Metro Jaya ing tanggal 6 Maret 2007. Nanging, amarga ora péngin kasuse tambah suwé, Jupe pun akhire ncabut laporane ing tanggal 21 Maret 2007. Jupe carita yèn iki dilakokake sawisé telung juru foto iku wis njaluk ngapura menyang dhèwèké kang sadurungé dilakoke patemonan kanthi kooperatif lan kondusif. Kanggone, masalah iki wis dianggep rampung sanajan abot amarga dhèwèké dadi kurban.

Sinematografi

Film 

 2007 Nagabonar Jadi 2
 2007 Coklat Stroberi
 2007 Beranak Dalam Kubur
 2008 Susahnya Jadi Perawan
 2008 Basahhh...
 2008 The Shaman
 2009 Hantu Jamu Gendong
 2009 Sumpah, (Ini) Pocong!
 2009 Kuntilanak Kamar Mayat
 2009 Bukan Cinta Biyasa
 2009 Mau Dong Ah
 2009 Jeritan Kuntilanak
 2009 Suami Suami Takut Istri
 2010 Sst...Jadikan Aku Simpanan
 2010 Te(Rekam)
 2010 Istri Bo'ongan
 2011 Arwah Goyang Jupe-Depe
 2011 Kuntilanak Kesurupan

Sinetron 
 Cinta Lokasi
 Ilahi
 Komedi Nakal
 Iman
 Mimpi Manis
 Hidayah
 Do'a
 Superboy

Diskografi 
 2008 Kamasutra

Cathetan sikil

Pranala njaba 
 Profil  di KapanLagi.com